**16**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica daje soglasje k najemni pogodbi, s katero se za nedoločen čas odda v najem poslovni prostor v stavbi Kulturnega doma Nova Gorica, št. stavbe 340, k.o. 2304 Nova Gorica, in sicer bar v pritličju stavbe v skupni izmeri 117 m2, skupaj s teraso pred barom v velikosti 76 m2.

2.

Ta sklep velja takoj.

Številka: 478-299/2018

Nova Gorica, dne

Samo Turel

ŽUPAN

Številka: 478-299/2018-23

Nova Gorica, dne 6. septembra 2023

### O B R A Z L O Ž I T E V

Mestna občina Nova Gorica je lastnica stavbe Kulturnega doma Nova Gorica, št. stavbe 340, k.o. 2304 Nova Gorica, med drugim tudi poslovnega prostora – bara v pritličju stavbe v skupni izmeri 117 m2, skupaj s teraso pred barom v velikosti 76 m2. Upravljavec navedene stavbe je javni zavod Kulturni dom Nova Gorica.

Kulturni dom Nova Gorica je pripravil namero o sklenitvi neposredne najemne pogodbe za nedoločen čas. Rok za oddajo prijave se je iztekel dne 9.8.2023. Prijavo je podal en ponudnik, ki tudi izpolnjuje pogoje same namere.

V četrtem odstavku 29. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) je določeno, da o pravnem poslu ravnanja s stvarnem premoženjem samoupravnih lokalnih skupnosti odloči in sklene pravni posel organ, odgovoren za izvrševanje proračuna samoupravne lokalne skupnosti. Slednje pomeni, da sam postopek oddaje nepremičnine v najem izpelje upravljavec premoženja, medtem ko o samem pravnem poslu odloči župan.

Statut Mestne občine Nova Gorica v 9. alineji drugega odstavka 19. člena določa, da daje mestni svet soglasje k najemnim/zakupnim pogodbam, ki so daljše od 5 let in k pogodbam, ki so krajše od 5 let, če se nanašajo na istega najemnika in isti predmet in predstavljajo nadaljevanje najemnega razmerja, če skupaj z novo pogodbo le-to presega obdobje petih let.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Samo Turel

ŽUPAN

Pripravila:

Tjaša Harej Pavlica

Vodja službe za premoženjske zadeve